דופק החדשות של ישראל - מגלי והבה
1. השרים מתגוננים: לא נאפשר נוכחות ח"כים בוועדת שרים לענייני חקיקה
נוצר ב-22.02.2012 03:02
הצעת החוק המבקשת לאפשר לחברי כנסת להופיע בפני ועדת השרים לענייני חקיקה ולנמק את הצעותיהם בפני חברי הועדה נדחתה היום בקריאה טרומית; הנימוק: "הוועדה גם ככה עמוסה"; ח"כ והבה: "ועדת השרים הפכה לועדת קשרים"
2. הכנסת דחתה הצעת חוק לביטול מחירי 99 אגורות
ברוב של 32 מתנגדים מול 19 תומכים, דחתה הכנסת את הצעת החוק של ח"כ מגלי והבה (קדימה) לביטול מחירים המסתיימים ב- 99 אגורות, הגורמים להטעיה פסיכולוגית של הצרכנים שאינם יכולים לקבל עודף ממשי מההפרש בין הסכום הנקוב לסכום ששילמו במזומן. ח"כ והבה: "הממשלה שודדת את אזרחיה לאור היום, כשביד אחת מבטלת את מטבע האגורה וביד השנייה מותירה את כספי הציבור בידי בעלי העסקים, שמנצלים את החוק, מטעים את הצרכנים וגוזלים לכיסם את העודף המגיע לקונים"
3. הכנסת באולטימטום למשרד הפנים: "חברו את דליה ועוספיה לחשמל - או שאין תקציבים"
כבר שנים שתושבי דליית אל כרמל ועוספיא אינם מחוברים לחשמל בשל סחבת משרד הפנים באישור תוכניות המתאר והתוכניות המפורטות ביישובים אלה; חברי הכנסת מגלי והבה ושי חרמש יזמו דיון בוועדת הכספים של הכנסת, מתוך הבנה שבכוחה להביא את הבשורה לתושבים ולשים קץ לתופעת הגנראטורים המסוכנים, המהווים עבור התושבים תחליף קטלני לחיבור החשמל בבתיהם. חברי ועדת הכספים הציבו אולטימאטום בפני משרד הפנים: "אם תוך חודש לא יימצא פתרון ביניים – תישארו בלי תקציבים"
4. נציג פלסטיני: "המו"מ בין ישראל לרשות יימשך עד מרץ"
נוצר ב-30.01.2012 07:01
ח"כ מגלי והבה המייצג את הכנסת בדיוני נשיאות האסיפה למען הים התיכון (parliamentary assembly of the Mediterranean), המתקיימים בימים אלה בעמאן, מסר כי הנציג הפלשתיני הודיע במהלך הדיונים כי המשא ומתן בין ישראל לרשות ימשך עד חודש מרץ
5. ח"כים לליצמן: "בתי החולים עמוסים בעוד מקומות חברי הקואליציה שמורים היטב"
"לא נתפס שבמדינת ישראל של 2012 חולים ממתינים לאשפוז בשל תפוסה מלאה", כך טענו חברי הכנסת בדיון שיזמו במליאת הכנסת בעקבות העומס החריג בבתי החולים בחודשים האחרונים. ח"כ מגלי והבה, בין יוזמי הדיון, פנה לסגן שר הבריאות יעקב ליצמן: "למי הממשלה שומרת מקום? לקואליציה או לאלה שזקוקים לאשפוז?"
6. והבה נגד שאמה: "הפך לפקיד הוצאה לפועל של נתניהו המשתלט על רשות השידור"
ח"כ מגלי והבה (קדימה) תקף היום את כוונת הממשלה להפחית את מחויבויות רשות השידור להשקיע בהפקות מקור חיצוניות בשנת 2011, העומדות על סכום של כ-300 מיליון שקל
7. זעם בעדה הדרוזית: בתים בחורפיש ובית ג'אן קיבלו צווי הריסה
נוצר ב-19.12.2011 08:12
נשיאות הכנסת אישרה היום (19.12) את בקשתו של ח"כ מגלי והבה לשאילתא דחופה לשר הפנים בסוגיית הריסת בתים בחורפיש ובבית ג'אן. ח"כ והבה העלה את הנושא בנשיאות הכנסת בעקבות פניותיהם של ראשי המועצות המקומיות חורפיש ובית ג'אן וכן של בעלי בתים שקיבלו לאחרונה צווי הריסה לבתיהם
8. ח"כ מגלי והבה הגיש תלונה במשטרה נגד החברות הסלולאריות
הבוקר (ראשון, 4.11.11) התייצב ח"כ מגלי והבה בתחנת משטרת כרמיאל יחד עם ראש המועצה המקומית בית ג'אן ביאן קבלאן. השניים הגישו תלונה אזרחית נגד החברות הסלולאריות הפועלות בהעדר רישוי ברחבי הכפר; התלונה הוגשה בעקבות דיון ועדת הפנים והגנת הסביבה של הכנסת, אשר התכנסה בשבוע שעבר לבקשתו של ח"כ מגלי והבה לחקור את סוגיית חוקיותן של האנטנות הסלולאריות ובמעצרים השרירותיים כלפי הצעירים בבית ג'אן; ח"כ והבה: "עתה תיבחן נאמנותה של המשטרה לכלל אזרחיה"
9. ח"כ והבה: "רשות החשמל צריכה לספוג את העלייה במחירי החשמל"
ח"כ והבה: "רשות החשמל צריכה לספוג את העלייה במחירי החשמל". ח"כ מגלי והבה (קדימה) מתח ביקורת על עליית מחירי החשמל: "הצגת הממשלה על המהפכה החברתית – דיבורים בעלמא"
10. והבה נגד ברק: "יותר מדי טעויות בשיקול דעת"
במסגרת דיון פגרה מיוחד על ההסלמה במצב הביטחוני בדרום, תקף ח"כ מגלי והבה (קדימה) את התנהלותו של שר הביטחון אהוד ברק ביחס למדיניות הטרור של החמאס: "הפשלות חוגגות והטילים חוזרים"